ສະຫະລັດ ຕິດຕາມ ການເຄື່ອນໄຫວທາງທະຫານ ຂອງເກົາຫຼີເໜືອ (ເບິ່ງວີດີໂອ)
ທຳນຽບຫ້າແຈ ຂອງສະຫະລັດ ຕິດຕາມເບິ່ງ ການເຄື່ອນໄຫວ ທາງທະຫານ ແບບຜິດປົກກະຕິ ຂອງເກົາຫຼີເໜືອ
ກະຊວງປ້ອງກັນປະເທດສະຫະລັດພວມຈັບຕາຢ່າງໃກ້ຊິດເບິ່ງເຫດການຕ່າງໆຢູ່ໃນແຫຼມເກົາຫຼີ ຫຼັງຈາກທ່ານກິມຈົງອິລ ຜູ້ນຳຂອງເກົາຫຼີເໜືອໄດ້ເຖິງແກ່ມໍລະນະກຳ ຜູ້ສື່ຂ່າວຂອງວີໂອ ເອປະຈຳທຳນຽບຫ້າແຈ Luis Ramirez ມີລາຍງານວ່າ ລັດຖະມົນຕີກະຊວງປ້ອງກັນປະ ເທດຂອງສະຫະລັດ ໄດ້ທຳການ ຕິດຕໍ່ກັບພວກເຈົ້າໜ້າທີ່ທະຫານຂອງເກົາຫຼີໃຕ້ ບໍ່ເທົ່າໃດ ຊົ່ວໂມງຫຼັງຈາກທ່ານກິມເຖິງແກ່ມໍລະນະກຳ ເຈົ້າໜ້າທີ່ຂອງທຳນຽບຫ້າແຈກ່າວວ່າ ສະຫະລັດບໍ່ໄດ້ພົບເຫັນການເຄື່ອນທີ່ຜິດປົກກະຕິທາງ ດ້ານທະຫານໃດໆຂອງເກົາຫຼີເໜືອ ລັດຖະມົນຕີກະຊວງປ້ອງກັນປະເທດສະຫະລັດທ່ານ Leon Panetta ພວມ ຢູ່ທີ່ລັດ Ca- lifornia ບ້ານເກີດຂອງທ່ານແລະໄດ້ໂອ້ລົມທາງໂທລະສັບກັບລັດຖະມົນຕີກະຊວງປ້ອງກັນ ປະເທດຂອງເກົາຫຼີໃຕ້ໃນມື້ວັນຈັນຜ່ານມານີ້ ກ່ຽວກັບເຫດການຕ່າງໆ ໃນໄລຍະສອງສາມມື້ ຂ້າງໜ້ານີ້ ທ່ານ George Little ໂຄສົກຂອງທຳນຽບຫ້າແຈກ່າວຕໍ່ພວກນັກຂ່າວວ່າ ຫົວໜ້າກະຊວງ ປ້ອງກັນປະເທດສະຫະລັດແລະຄູ່ຕຳແໜ່ງຝ່າຍເກົາຫຼີໃຕ້ໄດ້ໃຫ້ຄຳໝັ້ນສັນຍາວ່າຈະແຈ້ງໃຫ້ ກັນແລະກັນຊາບກ່ຽວກັບເຫດການຕ່າງໆໃນໄລຍະ ສອງສາມມື້ຂ້າງໜ້ານີ້ ທ່ານ Little ເວົ້າວ່າ ມີລາຍງານວ່າ ໄດ້ມີການຍິງທົດລອງລູກສອນໄຟຫຼັງຈາກທ່ານກິມເຖິງແກ່ມໍລະນະກຳ ເຈົ້າ ໜ້າທີ່ອະວຸໂສໃນດ້ານປ້ອງກັນປະເທດທີ່ຂໍສະຫງວນຊື່ ກ່າວວ່າ ພວກທ່ານເຊື່ອວ່າການຍິງ ທົດລອງລູກສອນໄຟ ແມ່ນໄດ້ມີການວາງແຜນລ່ວງໜ້າໄວ້ແລ້ວ ແລະບໍ່ມີສ່ວນພົວພັນໃດໆ ກັບການເຖິງແກ່ມໍລະນະກຳຂອງຜູ້ນຳເກົາຫຼີເໜືອ ທ່ານ Dough Bandow ເຈົ້າໜ້າທີ່ອະວຸໂສທ່ານນຶ່ງ ທີ່ສະຖາບັນຄົ້ນຄວ້າ Cato ໃນກຸງວໍ ຊິງຕັນກ່າວວ່າການເຖິງແກ່ມໍລະນະກຳຂອງທ່ານກິມໄດ້ພາໃຫ້ເກີດຄວາມບໍ່ທຸ່ນທ່ຽງຂຶ້ນແລະ ມີທ່າທາງວ່າຈະເກີດການຕໍ່ສູ້ຍາດແຍ່ງອຳ ນາດຂຶ້ນ ທ່ານ Bandow ເວົ້າວ່າ ທ່ານເວົ້າວ່າ ໃນຂະນະທີ່ຍັງບໍ່ມີລາຍງານວ່າມີການເຄື່ອນໄຫວທີ່ຜິດປົກກະຕິຂອງເກົາຫຼີເໜືອ ກຳລັງຂອງສະຫະລັດ ກໍບໍ່ມີເຫດຜົນໃດໆທີ່ຈະຕ້ອງຢູ່ໃນທ່າກຽມພ້ອມ ໃນໄລຍະສອງສາມມື້ ຂ້າງໜ້ານີ້ ທ່ານ Bandow ເວົ້າວ່າ ທ່ານ Bruce Klingner ເປັນອະດີດສະມາຊິກຄົນນຶ່ງຂອງປະຊາຄົມສືບລັບສະຫະລັດຊຶ່ງ ໃນເວລານີ້ເປັນເຈົ້າໜ້າທີ່ອະວຸໂສ ທີ່ມູນນິທິ Heritage Foundation ທີ່ໃຫ້ຄຳແນະນຳໃນ ດ້ານນະໂຍບາຍ ທ່ານກ່າວວ່າມັນຍັງບໍ່ທັນແນ່ນອນເທື່ອວ່າຜູ້ສືບທອດອຳນາດຕໍ່ຈາກທ່ານ ກິມຈະປະຕິບັດຕົນແນວໃດ ທ່ານ Klingner ກ່າວວ່າ ມີທະຫານອະເມຣິກັນປະມານ 30,000 ຄົນປະຈຳການຢູ່ທີ່ເກົາຫຼີໃຕ້ແລະເຈົ້າໜ້າທີ່ກ່າວວ່າ ບໍ່ໄດ້ມີການປ່ຽນແປງໃດໆ ກ່ຽວກັບລະດັບການກຽມພ້ອມສຳລັບທະຫານສະຫະລັດຢູ່ໃນຂົງ ເຂດ ໃນມື້ວັນຈັນຜ່ານມານີ້ ທຳນຽບຫ້າແຈກ່າວວ່າ ບໍ່ມີຄວາມຈິງໃດໆກ່ຽວກັບຂ່າວລືທີ່ວ່າ ຄອບຄົວຂອງພວກທະຫານອະເມຣິກັນໄດ້ພາກັນເດີນທາງອອກຈາກເກົາຫຼີໃຕ້ນັ້ນ